ગઈ કાલે મેચના અંતિમ દિવસે ઈંગ્લેન્ડે બાવન રનમાં ત્રણ વિકેટથી આગળ રમવાનું શરૂ કર્યું હતું, પરંતુ દક્ષિણ આફ્રિકાએ એક કલાકથી થોડા વધુ સમયમાં જ ઈંગ્લેન્ડની ઇનિંગ્સ ૧૦૧ રનમાં સમેટી નાખી હતી. દક્ષિણ આફ્રિકાની જીતમાં હીરો રહેલા રબાડાએ મેચમાં ૧૪૪ રન આપીને ૧૩ વિકેટ ઝડપી હતી. રબાડાએ પહેલી ઇનિંગ્સમાં સાત, જ્યારે બીજી ઇનિંગ્સમાં ૩૨ રન આપીને છ વિકેટ ઝડપી હતી, જ્યારે મોર્કલે ત્રણ વિકેટ ઝડપી હતી. દક્ષિણ આફ્રિકાને આ જીત નવ ટેસ્ટ બાદ મળી છે.